**PREDLOG**

Na podlagi 30. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356)), 23. do 26. člena Statuta Občine Vitanje (Uradno glasilo slovenskih občin, št. 49/2017), 22. člena Zakona o varnosti cestnega prometa (Uradni list RS, št. 56/2008 ZVCP-1-UPB5), 14. in 15. člena Zakona o gospodarskih javnih službah (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40) je Občinski svet Občine Vitanje na svoji …. redni seji dne ……….. sprejel

**ODLOK  
O USTANOVITVI DELOVNIH TELES OBČINSKEGA SVETA**

**IN DRUGIH TELES OBČINE VITANJE**

**I. SPLOŠNE DOLOČBE**

**1. člen**

S tem odlokom Občinski svet Občine Vitanje ustanavlja svoja delovna telesa (komisije, odbore) in telesa lokalne skupnosti, določa njihovo sestavo ter pristojnosti in naloge.

**2. člen**

Občinski svet Občine Vitanje ustanovi svoja delovna telesa in telesa lokalne skupnosti:

1. Komisija za mandatna vprašanja, volitve in imenovanja,
2. Statutarno-pravna komisija,
3. Odbor za finance, občinsko premoženje in gospodarska vprašanja,
4. Odbor za družbene dejavnosti,
5. Odbor za kmetijstvo in pospeševanje razvoja podeželja,
6. Odbor za malo gospodarstvo,
7. Odbor za turizem,
8. Komisija za nagrade in priznanja,
9. Komisija za socialna vprašanja
10. Komisija za mlade
11. Svet za preventivo v cestnem prometu
12. Svet za varstvo uporabnikov javnih dobrin

**3. člen**

Delovna telesa občinskega sveta so strokovna, delovna in posvetovalna telesa občinskega sveta, ki v skladu s statutom, poslovnikom občinskega sveta in drugimi predpisi obravnavajo zadeve iz pristojnosti občinskega sveta in dajejo občinskemu svetu, županu in občinski upravi mnenja in predloge.

**4. člen**

Odbori štejejo od sedem do največ devet članov, komisije pa od tri do največ šest članov.

Člane delovnih in drugih teles imenuje občinski svet izmed članov občinskega sveta, lahko pa tudi izmed drugih občanov, vendar največ do polovice članov, razen teles v 20.. do 22. členu tega odloka.

Delo delovnega telesa vodi član občinskega sveta kot predsednik.

**5. člen**

Članstvo v delovnih telesih občinskega sveta ni združljivo s članstvom v nadzornem odboru občine ali z delom v občinski upravi.

**6. člen**

Seje delovnih teles sklicuje predsednik na lastno pobudo, na zahtevo občinskega sveta ali župana. Delovno telo sprejema odločitve z večino glasov navzočih članov.

**7. člen**

Predsednik delovnega telesa :

* sklicuje in vodi seje ter predlaga dnevni red,
* organizira in vodi delo delovnega telesa,
* sodeluje z županom, podžupanom, člani občinskega sveta in delavci občinske uprave,
* sodeluje na sejah občinskega sveta,
* skrbi za izvajanje sprejetih sklepov,
* skrbi za izdelavo zapisnika seje,
* opravlja druge naloge, določene s tem odlokom.

**8. člen**

Pri delu delovnih teles lahko sodelujejo strokovnjaki, po predhodnem soglasju župana ali občinskega sveta, z namenom, da podajo svoja strokovna mnenja in predloge o zadevah, ki se obravnavajo na seji.

**10. člen**

Delovna telesa imajo pravico zahtevati od občinske uprave podatke in pojasnila, ki jih potrebujejo pri delu.

**II. SESTAVA IN PRISTOJNOSTI DELOVNIH TELES**

**11. člen**

**1.** **Komisija za mandatna vprašanja, volitve in imenovanja** ima tri člane: Janez Kričaj – predsednik, Milan Hrovat, Anton Kuzman.

Komisija za mandatna vprašanja, volitve in imenovanja opravlja naslednje naloge:

* predlaga svetu potrditev mandatov sveta in župana,
* predlaga svetu kandidate za organe sveta in druge organe, ki jih voli in imenuje svet,
* občinskemu svetu in županu daje pobude oziroma predloge v zvezi s kadrovskimi vprašanji v občini,
* pripravlja ostale predloge, ki se nanašajo na volitve, imenovanja in razrešitve, razen če statut in poslovnik občinskega sveta ne določata drugače,
* pripravlja predloge za imenovanja, ki se nanašajo na izvajanje ustanoviteljskih pravic občine v javnih zavodih in gospodarskih službah lokalnega pomena,
* v skladu z zakonom predlaga nadomestila in povračila za uspešnost občinskih funkcionarjev, predsednikov in članov delovnih teles in delavcev, ki opravljajo strokovna, administrativna in tajniška opravila za delovna telesa občinskega sveta,
* opravlja druge naloge, določene s statutom občine, poslovnikom občinskega sveta in poslovnikom komisije.

**12. člen**

**2. Statutarno-pravna komisija ima pet članov:** Rok zlodej - predsednik, Janez Kričaj, Andrej Poklič, Zdenko Plankl, Nina Klemenc.

Statutarno-pravna komisija opravlja naslednje naloge:

* pripravlja statut občine, njegove spremembe in dopolnitve in daje obvezno razlago posameznih določb statuta,
* pripravlja poslovnik občinskega sveta, njegove spremembe in dopolnitve in daje obvezno razlago posameznih določb poslovnika,
* spremlja uporabo predpisov občine,
* obravnava s stališča zakonitosti in pravnega oblikovanja ter skladnosti s statutom občine predloge predpisov in drugih aktov, daje k njim svoja mnenja in soglasja
* obravnava vloge in pritožbe občanov, preverja njihovo utemeljenost in daje predloge za rešitev,
* opravlja druge naloge, določene s statutom, poslovnikom občinskega sveta in drugimi splošnimi akti občine.

**13. člen**

**3. Odbor za finance, občinsko premoženje in gospodarska vprašanja** ima devet članov:

Anton Kuzman – predsednik, Milan Hrovat, Janez Kričaj, Rok Zlodej, Andrej Poklič, Roman Kričaj, Viktor Jager, Jože Brodej.

Odbor za premoženje, finance in gospodarska vprašanja opravlja naslednje naloge:

* obravnava občinski proračun in njegove izvršitve,
* daje mnenje občinskemu svetu glede nakupa, prodaje in najema občinskega premoženja, o katerem odloča občinski svet,
* predlaga občinskemu svetu ukrepe za zagotovitev neprofitnih in socialnih stanovanj,
* daje mnenja občinskemu svetu o aktih in predpisih s področja financiranja stanovanjske problematike in premoženja,
* daje pobude nadzornemu odboru za pregled občinskega proračuna ali njegovega dela,
* daje mnenje glede drugih zadev, ki se nanašajo na občinski proračun in občinsko premoženje.

**14. člen**

**4. Odbor za družbene dejavnosti** ima sedem članov: Andraž Pogorevc - predsednik, Marija Jeseničnik, Anton Slatinek, Viljem Petaci, Dejan Fijavž, Vladka Maligoj, Tanja Brezlan.

Odbor za družbene dejavnosti opravlja naslednje naloge:

* obravnava vprašanja v zvezi z izobraževanjem, kulturo, športom in rekreacijo,
* daje mnenje občinskemu svetu v zvezi z ustanovitvenimi akti javnih zavodov, ki opravljajo družbene javne službe lokalnega pomena,
* skrbi za varovanje naravne in kulturne dediščine,
* opravlja druge zadeve s področja družbenih služb,
* predlaga obseg proračunskih sredstev za področje dejavnosti svojega delovnega področja.

**15. člen**

**5. Odbor za kmetijstvo in pospeševanje razvoja podeželja** ima devet članov: Milan Hrovat – predsednik, Simon Golenač, Anton Kuzman, Milan Ovčar, Viljem Petaci, Drago Lužnik, Andrej Ošlak, Emil Sevšek, Roman Kričaj.

Odbor za kmetijstvo in pospeševanje razvoja podeželja opravlja naslednje naloge:

* predlaga ukrepe in daje mnenja občinskemu svetu v zvezi s problematiko pospeševanja in hitrejšega razvoja kmetijstva in dopolnilnih dejavnosti na kmetijah v občini,
* daje predloge občinskemu svetu za subvencioniranje razvoja kmetijstva in dopolnilnih dejavnosti na kmetijah v občini,
* daje mnenja občinskemu svetu o aktih s tega področja,
* predlaga ukrepe na višje in strmo ležečih območjih za ohranjanje poseljenosti, odpravo zaraščenosti in razvoj razpršenih kmetij,
* obravnava druga vprašanja razvoja podeželja,
* predlaga obseg proračunskih sredstev za področje dejavnosti svojega delovnega področja.

**16. člen**

**6. Odbor za malo gospodarstvo** ima osem članov: Viljem Petaci, Rok Zlodej, Milan Ovčar, Andrej Poklič, Matic Borovnik, Miran Klopotan, Goran Klopotan, Slavko Kitek.

Odbor za malo gospodarstvo opravlja naslednje naloge:

* oblikuje strategijo podjetništva ter malega gospodarstva ter predlaga občinskemu svetu ukrepe za razvoj podjetništva ter malega gospodarstva,
* daje mnenje občinskemu svetu o aktih s tega področja,
* pomaga z nasveti podjetnikom,
* oblikuje višino najemnine za lokale, ki so v lasti občine,
* predlaga obseg proračunskih sredstev za področje dejavnosti svojega delovnega področja,
* obravnava druga vprašanja s področja podjetništva ter malega gospodarstva.

**17. člen**

# 7. Odbor za turizem ima devet članov: Rok Zlodej, Viljem Petaci, Anton Slatinek, Simon Golenač, Andraž Pogorevc, Roman Kotnik, Peter Mauc, Dejan Fijavž, Jože Brodej.

Odbor za turizem opravlja naslednje naloge:

* predlaga občinskemu svetu ukrepe za hitrejši razvoj turizma in kmečkega turizma,
* daje mnenje občinskemu svetu o aktih s tega področja,
* daje mnenja glede vprašanj s področja turizma,
* sodeluje s subjekti turizma in kmečkega turizma ter jih povezuje z drugimi institucijami, ki skrbijo za razvoj turizma in kmečkega turizma,
* obravnava druga vprašanja s področja turizma,
* predlaga obseg proračunskih sredstev za področje dejavnosti svojega delovnega področja.

**18. člen**

**8. Komisija za nagrade in priznanja** ima šest članov: Simon Golenač – predsednik, Marija Jeseničnik, Janez Kričaj, Jožica Kuzman, Magda Kos, Vilma Ošlak.

Komisija za nagrade in priznanja opravlja naslednje naloge:

* pripravi in objavi javni razpis za zbiranje predlogov za podelitev priznanja in nagrad ob občinskem prazniku in ob slovenskem kulturnem prazniku,
* pregleda in obravnava prispele predloge,
* obvesti predlagatelje o morebitnih formalnih pomanjkljivostih predlogov, da jih dopolnijo,
* oblikuje in pripravi predlog občinskemu svetu za podelitev nagrad in priznanj.

# 19. člen

# 9. Komisija za socialna vprašanja ima štiri člane: Anton Slatinek, Marija Jeseničnik, Ana Brodej, Rajko Šojč.

# Komisija za socialna vprašanja opravlja naslednje naloge:

* obravnava vprašanja v zvezi s socialo in zdravstvom,
* daje mnenje občinskemu svetu v zvezi z ustanovitvenimi akti javnih zavodov, ki opravljajo javne službe lokalnega pomena na področju sociale in zdravstva,
* spremlja izvajanje socialne politike v lokalni skupnosti,
* spremlja socialne razmere v občini in predlaga ukrepe za pravičnejšo socialno varstveno politiko,
* opravlja druge naloge a področja sociale in zdravstva.

**20. člen**

**10. Komisija za mlade** ima šest članov:Andraž Pogorevc – predsednik, Uroš Fijavž, Anja Pogladič, Sandi Hrovat, David Slatinek, Mojca Plankl.

Komisija za mlade opravlja naslednje naloge:

* spremlja in usklajuje aktivnosti mladih,
* spremlja položaj mladih in opozarja na njihovo problematiko v lokalni skupnosti,
* skrbi za razvoj mladinskega sektorja, mladinskega dela in lokalne mladinske politike,
* spremlja potrebe mladih v občini in išče rešitve za njihovo uresničitev,
* pripravlja lokalni program za mladino in spremlja njegovo izvajanje,
* obravnava probleme mladih in pripravlja pobude in predloge za njihovo reševanje;
* spremlja izvajanje mladinskega dela v občini;
* obravnava druga vprašanja, povezana z mladino.

**21. člen**

**11. Svet za preventivo in vzgojo v cestnem prometu** ima osem članov: Andrej Poklič, Anton Slatinek, Tomaž Ravnak, Andrej Vovk, Jožef Ravnjak, Herman Mlinšek, Božidar Zidanšek, Gorazd Fric.

Svet za preventivo in vzgojo v cestnem prometu ima naslednje naloge:

* prometu ocenjuje stanje varnosti v cestnem prometu na lokalni ravni,
* predlaga svetu lokalne skupnosti v sprejem programe za varnost cestnega prometa in ustrezne ukrepe za njihovo izvajanje,
* koordinira izvajanje nalog na podlagi programov za varnost cestnega prometa na lokalni ravni,
* skrbi za izvajanje prometne vzgoje, dodatno izobraževanje in obveščanje udeležencev cestnega prometa,
* skrbi za izdajanje in razširjanje prometno vzgojnih publikacij in drugih gradiv, pomembnih za preventivo in vzgojo v cestnem prometu na lokalni ravni,
* obravnava in daje pobude za povečanje varnosti v cestnem prometu v občini.

**22. člen**

**12. Svet za varstvo uporabnikov javnih dobrin** opravlja naslednje naloge:

* daje pripombe in predloge v zvezi z izvajanjem gospodarskih javnih služb pristojnim organom lokalnih skupnosti, ki so jih dolžni o svojih stališčih in ukrepih obvestiti,
* daje mnenja, pobude in predloge v zvezi s pripravljanjem odlokov in drugih aktov v zvezi z zagotavljanje, izvajanjem in določanjem cen zagotavljanja javnih dobrin.

**IV. PREHODNE IN KONČNE DOLOČBE**

**23. člen**

Glede načina dela delovnih teles občinskega sveta in drugih teles lokalne skupnosti se smiselno uporabljajo določbe statuta in poslovnika občinskega sveta občine Vitanje, ki urejata način delovanja občinskega sveta.

Člani teles po tem odloku so imenovani za dobo štirih let, mandatna doba sovpada z mandatno dobo občinskega sveta.

**24. člen**

Ta odlok začne veljati takoj po objavi v Uradnem glasilu slovenskih občin, uporablja pa se od sprejema na občinskem svetu.

Številka:  **Župan**

Datum:  **Slavko VETRIH**